《送族子士望北上》
明代·郑岳

芳郊侵晓雨廉纤，野店微风动酒帘。照乘明珠淹重价，剸犀长剑发新铦。

官资屡转贫犹在，政务多谙性每恬。老我亢宗深注望，南山庙貌起遐瞻。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。